b'\n_START_ARTICLE_\nVodna bilanca organizma\n_START_PARAGRAPH_\nVodna bilanca organizma pomeni koli\xc4\x8dinsko primerjanje vode, ki jo izgublja in pridobiva organizem.\n_START_SECTION_\nKdaj je vodna bilanca organizma uravnove\xc5\xa1ena?\n_START_PARAGRAPH_\nVodna bilanca organizma je uravnove\xc5\xa1ena takrat, ko je koli\xc4\x8dina izgubljene vode enaka koli\xc4\x8dini pridobljene vode. Temu se pravi realno stanje rastlin in \xc5\xbeivali. \xc4\x8ce je koli\xc4\x8dina pridobljene vode manj\xc5\xa1a koli\xc4\x8dini izgubljene vode, je vodna bilanca organizma negativna. Vodna bilanca organizma pa je pozitivna kadar organizem pridobi ve\xc4\x8djo koli\xc4\x8dino vode, kot pa jo izgubi._NEWLINE_Pridobivanje vode_NEWLINE__NEWLINE_Rastline pridobivajo vodo iz korenin, izgubljajo jo pa v procesu transpiracije (izhlapevanje). \xc5\xbdivali pridobivajo vodo s pitjem in hrano, poleg tega pa prejemajo tudi vodo, ki nastaja med presnovno oksidacijo. Izgubljajo jo zaradi izhlapevanja s povr\xc5\xa1ine plju\xc4\x8d in ko\xc5\xbee ter z izlo\xc4\x8danjem se\xc4\x8da in blata.\n_START_SECTION_\nKak\xc5\xa1na mora biti vodna bilanca?\n_START_PARAGRAPH_\nZa pravilno delovanje njihovega organizma mora biti njihova vodna bilanca \xc4\x8dim bolj uravnove\xc5\xa1ena. Negativna vodna bilanca organizma prizadene \xc5\xa1tevilne fiziolo\xc5\xa1ke procese, povzro\xc4\x8di pa lahko celo smrt organizma.\n_START_SECTION_\nKaj vpliva na vodno bilanco?\n_START_PARAGRAPH_\nNa vodno bilanco organizma mo\xc4\x8dno vplivajo ekolo\xc5\xa1ki dejavniki, predvsem vodne zaloge v bli\xc5\xbeini dolo\xc4\x8denega bivali\xc5\xa1\xc4\x8da. V naravi obstajajo razli\xc4\x8dni tipi ekolo\xc5\xa1kih prilagodljivih organizmov glede na gospodarjenje z vodo.'